google/wiki40b huggingface dataset:
नौकरी (1954 फ़िल्म)

संक्षेप

रतन कुमार चौधरी (किशोर कुमार) अपनी माँ (अचला सचदेव) और तपेदिक से पीड़ित बहन उमा/उमी के साथ एक गांव में रहता है। उसके पिता का देहान्त हो चुका है। वह बी.ए. में अच्छे नंबरों से पास होता है और कोलकाता जाता है जहाँ उसके पिता काम करते थे उस ऑफ़िस के मैनेजर ने उसे नौकरी देने का वायदा किया था। वह एक लौज में रहने जाता है जहाँ उसे 'बेकार' आवास में रहने को भेज दिया जाता है जहाँ पहले से ही तीन बेरोज़गार लड़के (जिनमें से एक इफ़्तेख़ार हैं) रहते हैं। रतन को उसके पिता की जगह नौकरी नहीं मिलती क्योंकि मैनेजर के साले को वह जगह दे दी जाती है। हताश रतन हर जगह अपनी नौकरी की अर्ज़ी भेजता है। लौज के सामने के मकान में सीमा (शीला रमानी) अपने माता-पिता के साथ रहती है और दोनों में प्रेम हो जाता है। एक दिन रतन को तार आता है कि उसकी बहन चल बसी है और भाग्य की विडंबना यह कि उसी के साथ ख़त आता है कि जिस आरोग्य निवास (सैनिटोरियम) में वह अपनी बहन को डालना चाहता था वहाँ से मंज़ूरी आ गई है। रतन को बंबई में नौकरी मिल जाती है। मारे ख़ुशी के वह अपना नियुक्ति पत्र एक चिट्ठी में डालकर सीमा के घर डाल आता है, इस उम्मीद में कि अब सीमा के पिता उसका विवाह सीमा से करवा देंगे क्योंकि उसकी नौकरी लग गयी है। मगर सीमा के पिता वह पत्र बिना पढ़े ही जला देते हैं और रतन को उस कम्पनी का नाम-पता भी मालूम नहीं होता है जहाँ उसे नौकरी मिली है। ख़ैर किसी तरह वह बंबई पहुँचता है और उस कम्पनी में पहुँचता है जहाँ से उसे नियुक्ति पत्र आया था। उसे वह नौकरी मिल जाती है लेकिन दिन उस कम्पनी के पुराने मुलाज़िम की हिमायत करने की सज़ा में उसे नौकरी से निकाल दिया जाता है। इसी बीच सीमा भी कलकत्ता से भागकर उसके पास आ जाती है। रतन सीमा को सच्चाई बताने की हिम्मत नहीं जुटा पाता है और आत्महत्या करने निकल पड़ता है। सीमा उसे रोक लेती है और दोनों ज़िन्दगी की जंग की ओर चल पड़ते हैं।

रोचक तथ्य

इस फ़िल्म में चाहे थोड़े समय के लिए ही सही, बिन ब्याहे प्रेमियों को एक ही कमरे में रहते हुए दिखाया गया है जो उस दौर में अनसुनी सी बात थी।
मीर ग़ज़नफ़र अली ख़ान

पीर करम अली शाह, पाकिस्तान मुस्लिम लीग (नवाज़) से संबंधित एक पाकिस्तानी राजनेता। थे, एवं वे 24 नवंबर 2015 से गिलगित-बल्तिस्तान के राज्यपाल थे।
अनुपूरक वतुएं

उत्तम पूरक

 आदश पूरक वतु वह होती है िजसका सेवन दूसरे के साथ हमेशा करना पड़ता है। आदश पूरक वतु का उदासीनता व एक समकोण दशत करता है। इस तरह क वरयताओं को असर 
एक लओनटफ उपयोगता समारोह से तनधव कया जाता है।  
वातवक दुनया म कुछ वतु एक आदश पूरक क तरह यवहार करते ह | उदाहरण के लए: जूते | बाए और दाए पैर के जूते हमेशा जोड़े म बेचे जाते ह | बाए और दाए पैर के जूते क ब क अनुपात हमेशा एक होता है।
पूरकता क डी का आपसी होना जर नहं है। उसे ॉस कमत लोच वारा ात कया जा सकता है। वीडयो गेम के मामले म, एक वशट वीडयो गेम (पूरक वतु) एक वीडयो गेम कंसोल (आधार) वतु के साथ योग कया जाना है। इसे दूसर तरह से नहं देखा जा सकता है: एक वीडयो गेम कंसोल का उसी खेल के साथ योग कया जाना जर नहं है।
अल-जज़ीरा (मेसोपोटामिया)

अल-जज़ीरा (अरबी: الجزيرة, अंग्रेज़ी: Al Jazira या Djazirah) पारम्परिक मेसोपोटामिया क्षेत्र में पश्चिमोत्तरी इराक़, पूर्वोत्तरी सीरिया और दक्षिणपूर्वी तुर्की में विस्तृत एक इलाक़ा है। यह उत्तर में [[आनातोलिया] के पहाड़ों, पूर्व में फ़ुरात नदी के बाएँ किनारे पर खड़े पहाड़ों और पश्चिम में दजला नदी के दाएँ किनारे पर स्थित पहाड़ों से बंधा हुआ है। सिंजार का मैदानी क्षेत्र अल-जज़ीरा में आता हैं और दक्षिण में सामर्रा और हीत के शहर भी इसमें शामिल हैं। तुर्की से निकलने वाली ख़ाबूर नदी अल-जज़ीरा के मैदानी इलाक़े से ४०० किमी तक गुज़रती है और फ़ुरात नदी में जा मिलती है।
सीरिया का अल-हसकाह प्रान्त, इराक़ का नीनवा प्रान्त और कुछ पड़ौसी प्रान्तों के हिस्से तथा तुर्की के शान्लीऊर्फ़ा प्रान्त, मार्दीन प्रान्त और दियारबकिर प्रान्त (कुछ हिस्से) अल-जज़ीरा में आते हैं। ऐतिहासिक रूप से यह असीरिया की केन्द्रीय-भूमि माना जाता था। अरबी भाषा में 'जज़ीरा' का मतलब 'द्वीप' होता है। इस इलाक़े में पारंपरिक रूप से कुर्द, यज़ीदी और असीरियाई लोगों का ज़ोर रहा है।
खोह

खोह मध्य प्रदेश के सतना जिले के उंचेहरा तहसील में स्थित एक प्राचीन गाँव है। इस स्थान से गुप्तकालीन ताम्रपत्रों, दानपत्रों पर लिखे आठ से अधिक अभिलेख प्राप्त हुए हैं। इनमें महाराज जयनाथ और महाराज शर्वनाथ के दानपत्र उल्लेखनीय हैं।
जापान के प्रधानमंत्री

आधिकारिक कार्यालय और निवास

राष्ट्रीय संसद के पास स्थित, जापान के प्रधानमंत्री के कार्यालय और निवास को कांतेई कहा जाता है। मूल कांतेई ने 1929 से 2002 तक सेवा की, जब एक नई इमारत का उद्घाटन वर्तमान कांतेई के रूप में किया गया। पुराने कांतेई को तब आधिकारिक निवास, या कोटेई ​​में बदल दिया गया। कोटेई कांतेई के दक्षिण-पश्चिम में स्थित है, और एक मार्ग से जुड़ा हुआ है।
ऊर्जा संरक्षण का नियम

परिचय

वैद्युत घटों (सेलों) द्वारा रासायनिक ऊर्जा वैद्युत ऊर्जा में परिणत होती है। इस बिजली से हम प्रकाश पैदा कर सकते हैं। सूर्य के प्रकाश से प्रकाश-संश्लेषण क्रिया द्वारा प्रकाश-ऊर्जा पेड़ों की रासायनिक ऊर्जा में परिणत होती है। ऐसी क्रियाओं द्वारा यह स्पष्ट है कि विभिन्न परिवर्तनों में ऊर्जा का केवल रूप बदलता है। ऊर्जा के मान में कोई अंतर नहीं आता।
ऊर्जा-अविनाशिता-सिद्धांत की ओर पहला पद प्रसिद्ध डच वैज्ञानिक क्रिश्चियन हाइगेंज़ ने उठाया जो न्यूटन का समकालीन था। अपनी एक पुस्तक में, जो हाइगेंज़ ने कहा कि जब दो पूर्णत: प्रत्यास्थ (इलैस्टिक) पिंड़ों में संघात (टक्कर) होता है तो उनके द्रव्यमानों और उनके वेगों के गुणनफलों का योग संघात के बाद भी उतना ही रहता है जितना टक्कर के पहले।
कुछ लोगों का अनुमान है कि यांत्रिक ऊर्जा की अविनाशिता के सिद्धांत का पता न्यूटन को था। परंतु स्पष्ट शब्दों से सबसे पहले लाग्राँज़ ने इसे सन् 1788 ई. में व्यक्त किया। लाग्राँज़ के अनुसार ऐसे पिंडसमुदाय में जिसपर किसी बाहरी बल का प्रभाव न पड़ रहा हो, यांत्रिक ऊर्जा, अर्थात् स्थितिज ऊर्जा एवं गतिज ऊर्जा का योग, सर्वदा एक ही रहता है।

Energy की SI unit जूल तथा CGS unit अर्ग है।
Energy के रूपांतरण गुणक निम्नलिखित है
1 calorie = 4.2 joule
1 erg = 10-7 joule
1 kilowatt hour ( kWh ) = 3.6 ×106 joule
1 electron volt ( eV ) = 1.6 × 10-19 joule
Energy की विमाएं कार्य की विमाओं के समान ही होती है।
पारस्परण (जीवविज्ञान)

जीवविज्ञान में पारस्परण (mutualism) या अंतर्जातीय सहयोग (interspecific cooperation) दो भिन्न जातियों के जीवों के बीच का ऐसा सम्बन्ध होता है जिसमें दोनों जीव एक-दूसरे की क्रियायों से लाभ पाते हैं। उदाहरण के लिए कई प्राणियों के जठरांत्र क्षेत्र मे विशेष प्रकार के बैक्टीरिया का निवास होता है। यह बक्टीरिया प्राणी द्वारा खाये गये भोजन के पाचन में सहायक होते हैं और स्वयं इस भोजन से इनका पोषण होता है।
बेलखरनाथ मन्दिर

बाबा बेलखरनाथ मन्दिर (धाम) उत्तर प्रदेश के प्रतापगढ़ जनपद मे सई नदी के तट पर स्थित हैं। बाबा बेलखरनाथ धाम प्रतापगढ़ मुख्यालय से १५ किलोमीटर पट्टी मार्ग पर लगभग ९० मीटर ऊँचे टीले पर स्थित है। यह स्थल ग्राम अहियापुर में स्थित है। वर्ष में एक बार महाशिवरात्रि पर्व पर व् प्रत्येक तीसरे वर्ष मलमास में यहाँ १ महीने तक विशाल मेला चलता है जिसमे कई जिलो से शिवभक्त व संत महात्मा यहाँ आकर पूजन प्रवचन किया करते हैं। प्रत्येक शनिवार को यहाँ हजारो की संख्या में पहुचने वाले श्रद्धालु भगवान शिव की आराधना किया करते है।

इतिहास

बाबा बेलखरनाथ मंदिर का नाम बिलखरिया राजपूतो के नाम पर पड़ा। कई दशकों पहले सई नदी के किनारे की उपजाऊ जमीन पर ऋषिवंश के दिक्खित वंश कश्यप गोत्र के बिलखरिया राजपूतों  का एक छत्र राज्य था। बिलखरिया राजपूतों का मूल उद्गम राजस्थान या बिहार के आसपास की कोई जगह मानी जाती है।  हालांकि इसके पीछे कोई ठोस प्रमाण उपलब्ध नहीं हो पाया है कि बिलखरिया राजपूत इतनी दूर से परगना पट्टी में किस उद्देश्य से आए थे।  कुछ इतिहासकारों का मानना है कि राजस्थान के किसी प्रांत में भयानक सूखा पड़ने के कारण बिलखरिया राजपूतों को वहां से पलायन करना पड़ा।  सूखे की त्रासदी झेलने के बाद उन्होंने तय किया कि अब वह उसी जगह निवास करेंगे जहां पर कोई नदी बहती हो।  कुछ समय उन्होंने इलाहाबाद के किसी भाग में गंगा नदी के किनारे वास किया किंतु वर्षा के समय गंगा नदी में आने वाली बाढ़ के कारण उन्हें फिर से पलायन करना पड़ा।  आखिरकार उन्होंने सईं नदी के किनारे एक ऊँचे टीले पर अपना निवास स्थापित किया।  यहाँ पर न तो सूखा पड़ने की संभावना थी और न ही बाढ़ आने की। बिलखरिया राजपूतों ने बेलखरनाथ कोट का निर्माण कराया। जिसका खंडहर आज भी मौजूद है।
बिलखरिया राज्य के विनाश के बाद इस किले तथा शंकर जी के स्थान पर जंगल बन गया जहाँ लोग लकड़ी काटने जाया करते थे। एक दिन एक व्यक्ति की नजर शिव जी पर पड़ी तो उसने पत्थर समझ कर शिवलिंग पर अपनी कुल्हाड़ी तेज करना शुरू कर दिया और पत्थर पर कुल्हाड़ी मार दी जिसका निशान आज भी मौजूद है उस व्यक्ति को बिजली सा झटका लगा और वो बेहोश हो गया। उसके कानो में डमरू की आवाज सुनाई दी साथ ही वह गूंगा और बहरा हो गया। इसके बाद उसने साईं नदी में स्नान कर शिव स्थान पर पूजा शुरू कर दी। मंदिर बनने से पहले वहाँ पर अरघा का टुटा हुआ भाग विद्यमान था। उसी समय भगतो ने शिवलिंग के ऊपर छप्पर बना दिया बाद में भगवान शिव की प्रेरणा से राजा दिलीपपुर द्वारा वहाँ छत का निर्माण कराया गया। कालांतर में राजा दिलीपपुर ने कई बार मंदिर बनवाने का प्रयास किया। दिन में तो मंदिर बनती पर दूसरे दिन मंदिर गायब रहती। लोग हैरान थे कि ऐसा क्यूँ हो रहा है। इसी बीच गांव के निवासी शिव हरख ब्रह्मचारी ने मंदिर बनवाने का प्रयास तो उन्हें पूजा अर्चना के बाद तीन पीढ़ी में मंदिर बनने का ज्ञान हुआ।
वर्ष 1916 में छपी पुस्तक वस्तु गोत्र चौहान बंश छंदों में रचित एक ग्रन्थ है। जिसमे लिखा है कि मर्यादा पुरूषोत्तम भगवान श्रीराम ने अपने वनवास के समय बेल नृपति के शासनकाल में बेलखरनाथ महादेव की पूजा की थी।

अन्य मंदिर

धाम परिसर में राम, जानकी, हनुमान जी और विश्वकर्मा भगवान के मंदिरों के साथ ही कई धर्मशालाएं और सराय का भी निर्माण किया गया है। पीपल के वृक्षों से आच्छादित मंदिर परिसर तक सीढ़ी नुमा रास्ते और चारों तरफ फैला जंगल इसकी शोभा में चार चांद लगा रहे हैं।
लोम्बोक

लोम्बोक बाली के पूर्व में द्वीप है जिसकी जनसंख्या 2,403,025 अधिकतर मुसलमान है। लगभग ३००००० लोग बाली के हिन्दू भी यहां बहुत काल से रह रहे हैं।
उस्मान तृतीय

शुरूआती ज़िन्दगी

उस्मान तृतीय 2 जनवरी 1699 को अदरना महल में पैदा हुए। वह महमूद प्रथम के छोटे भाई और मुस्तफ़ा द्वितीय के बेटे थे और उनकी माँ शहसवार सुल्तान थीं। उन्होंने लैला नाम की क़ादन (शाही औरत) से शादी की।

शिक्षा

सुल्तान उसमान ने मामूली दर्जे की शिक्षा पाई। इसको शतरंज खेलने का शौक़ था।

मौत

उस्मान तृतीय ने 58 साल की उम्र में 30 अक्तूबर 1757 को तोपकापी महल, क़ुस्तुंतुनिया में मौत पाई।
मेहेरपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मेहेरपुर सदर उपजिला बांग्लादेश के दक्षिण-पश्चिमी भाग में, खुलना विभाग के मेहेरपुर जिले में स्थित है।
जबल हराज़

इतिहास और स्थान

तिहाम तटीय मैदान और सना के बीच अपने स्थान के कारण, यह पहाड़ी क्षेत्र हमेशा रणनीतिक रूप से महत्वपूर्ण रहा है। हिमायती साम्राज्य के दौरान एक कारवां रोक बिंदु, हरज़ बाद में सलहिद राज्य का गढ़ था जिसे 1037 में यमन में स्थापित किया गया था। तब और बाद में आबादी इस्माइली शिया मुसलमानों की रही है।
हाराज़ अपने गढ़वाले गांवों के लिए प्रसिद्ध है जो लगभग दुर्गम चट्टानी चोटियों से चिपके हुए हैं। उनकी थोपने वाली वास्तुकला दो आवश्यकताओं को पूरा करती है: ग्रामीणों का बचाव करना, जबकि फसलों के लिए बहुत जगह छोड़ना। प्रत्येक शहर एक महल की तरह बनाया गया है; मकान, स्वयं, दीवार बनाते हैं, एक या दो आसानी से रक्षात्मक दरवाजे से सुसज्जित होते हैं। बलुआ पत्थर और बेसाल्ट से निर्मित, इमारतों को परिदृश्य में एकीकृत किया जाता है और यह बताना मुश्किल है कि चट्टान और गाँव कहाँ से शुरू या समाप्त होते हैं। पहाड़ को कुछ एकड़ या उससे अधिक की छतों में विभाजित किया गया है, जिसे कई मीटर ऊंची दीवारों से अलग किया गया है। इन सीढ़ीदार खेतों में मवेशियों के लिए अल्फाल्फा उगते हैं, बाजरा, दाल, कॉफी के लिए बड़े क्षेत्र और क़ैत।
एक दिन की यात्रा के भीतर बानू मोरा और अन्य गाँव मनाख की ओर मुख किए हुए हैं। मानखाह पर्वत श्रृंखला का दिल है; एक बड़ा शहर जिसका बाजार पूरे मोहल्ले के ग्रामीणों को आकर्षित करता है। अल हज्जारा, मानखाह के पश्चिम में, एक दीवार वाला गाँव है जिसकी गढ़ की स्थापना 12 वीं शताब्दी में सुलैयॉइड द्वारा की गई थी। वहाँ से, अन्य गाँव सुलभ हैं, जैसे कि बेअत अल-क़ामस और बेअत शिमरान। हुतिब गाँव लाल बलुआ पत्थर के मंच पर बनाया गया है, जो सीढ़ीदार पहाड़ियों के दृश्य का सामना कर रहा है, जो गाँवों के स्कोर की मेजबानी करता है। यहां तीसरी यमनी दा अल-मुतलाक हातिम अल-हमीदी का मकबरा भी है। भारत, श्रीलंका, सिंगापुर, मेडागास्कर और अन्य देशों के बोहरा यहां इकट्ठा होते हैं। स्थानीय इस्माइलियों ने सड़कों को तोड़ दिया है, और परिदृश्य को नुकसान पहुंचाए बिना, अपने विश्वासियों के लिए सड़कों को प्रशस्त किया है।

विश्व विरासत स्थिति

इस क्षेत्र को 8 जुलाई, 2002 को मिश्रित (सांस्कृतिक और प्राकृतिक) श्रेणी में यूनेस्को की विश्व धरोहर सूची में जोड़ा गया था, जो "उत्कृष्ट सार्वभौमिक मूल्य" वाली साइट के रूप में है।
मलेशिया एयरलाइंस उड़ान 370

चालक दल

चालक दल के सभी सदस्य मलेशिया के नागरिक हैं। विमान के कप्तान मलेशियाई नगर पेनांग के ज़हीर अहमद शाह हैं।

यात्री

मिली जानकारी के अनुसार विमान पर जो 239 लोग सवार थे उनमें 153 लोग चीन से, 38 मलेशिया से, सात-सात इंडोनेशिया और ऑस्ट्रेलिया से, पांच भारत से और चार संयुक्त राज्य अमेरिका से हैं। जिनमें दो बच्चों और 12 चालक दल के सदस्य भी शामिल थे। कुल 227 यात्रियों में करीब दो तिहाई यात्री चीन के नागरिक हैं जिसमे 19 कलकारों का समूह भी शामिल है जो कि कुआ लालंपुर से बीजिंग वापस लौट रहे थे।
कहानी के तत्व

1 कथानक या कथावस्तु
2 पात्र चरित्र चित्रण
3 कथोकथन या संवाद
4 देशकाल या वातावरण 
5 भाषा शैली 
6 उद्देश्य
शक्ति मोहन

निजी जीवन

वह बृजमोहन और कुसुम की बेटी है, उस्की तीन बहने है : नीती, मुक्ति और कीर्ति। वह दिल्ली से है, लेकिन वह मुंबई में 2006 के बाद से रहती है। उसने बिरला बालिका विद्यापीठ, एक बोर्डिंग स्कूल में अध्ययन किया। और सेंट जेवियर्स कॉलेज, मुंबई से राजनीति विज्ञान में एमए किया है और डांस इंडिया डांस पर उसकी उपस्थिति से पहले एक आईएएस अधिकारी बनना चाह्ती थी। उसने टेरेंस लुइस नृत्य फाउंडेशन ट्रस्ट से नृत्य में डिप्लोमा किया था।
बास्कस

यह विश्व का एक प्रमुख आतंकवादी और उग्रवादी संगठन हैं |
राजेन्द्र प्रताप सिंह

प्रारंभिक जीवन एवं शिक्षा

इनका जन्म 20 अक्टूबर 1954 को प्रतापगढ़ जिले में हुआ। इनके पिता का नाम भरत सिंह गांधी और मां का नाम कौशल्या देवी था। इन्होने इलाहाबाद विश्वविद्यालय से विज्ञान विषयों में स्नातक की डिग्री और इलाहाबाद विश्वविद्यालय से क़ानून (एल एल बी) की शिक्षा ग्रहण की। वे पेशे से व्यापारी हैं।
==करियर=माननीयमंत्री जी के बारे में कुछ जानने से पहले ये जानना जरूरी है की आप देश के कुछ चुनिंदा नेताओं में से है जिनका नाम क्षेत्रवासियों में विकाश पुरुष के नाम से प्रसिद्ध है।इनका राजनीतिक कैरियर 1983 में शुरू हुआ। मंगरौरा से पहली बार ब्लॉक प्रमुख के रूप में निर्वाचित किये गए। 1988 में वे ब्लॉक प्रमुख चुनाव में पुन: निर्वाचित हुए। 1996, 2002 और 2007 के चुनाव जीत कर वो पट्टी विधान सभा क्षेत्र से तीन बार विधायक के रूप में चुने गए। 1990 में वे उत्तर प्रदेश विधान परिषद के सदस्य रहे। उन्होने 1989 में भारतीय राष्ट्रीय कांग्रेस से उत्तर प्रदेश विधानसभा से चुनाव लड़ा और असफल रहे। जहां जनता दल के उम्मीदवार राम लखन ने 35.44% मतों के मार्जिन से जीत हासिल की। उनके अनुसार कुछ तकनीकी समस्या के कारण उनके वोट ठीक से नहीं गिने जा सके जिसके कारण 1989 का चुनाव वो जीत नहीं सके! अभी भी 1989 विधानसभा चुनाव का मामला अदालत में लंबित है।
भाजपा से लगातार तीन बार विधायक रह चुके मोती सिंह, भाजपा की टिकट पर 1996 में यूपी के पट्टी विधानसभा से चुनाव जीतकर पहली बार विधायक बने थे। फिर भाजपा के टिकट पर वे 2002 में पुन: इसी क्षेत्र से विधायक बने। 2003 में वे यूपी की भाजपा सरकार में कृषि राज्य मंत्री रहे। 2007 के विधानसभा चुनाव में भाजपा के टिकट पर चुनाव जीतकर वे तीसरी बार पुन: विधायक बने। साल 2012 के विधानसभा चुनाव में जीत के बाद वे हार गए थे। 2012 चुनाव में हारने के बाद वे हाईकोर्ट पहुंच गए थे। उल्लेखनीय है कि 2012 के प्रतापगढ़ की पट्टी विधानसभा के चुनाव में समाजवादी पार्टी के राम सिंह ने भाजपा के मोती सिंह को शिकस्त दी थी। राम सिंह को 61434 वोट मिले थे। उन्होंने मोती सिंह को 156 वोट से हराया था। मोती सिंह को 61278 वोट मिले थे। इस परिणाम को मोती सिंह ने चुनौती दी थी। इलाहाबाद हाईकोर्ट की लखनऊ बेंच ने प्रतापगढ़ में समाजवादी पार्टी के विधायक की विधानसभा सदस्यता को रद कर दिया था। इसके बाद हाईकोर्ट के फैसले में वे पुन: विधायक हो गए थे, लेकिन इस फैसले के खिलाफ सपा के विधायक रामसिंह सुप्रीम कोर्ट चले गए।
वर्ष 2017 के विधानसभा चुनाव परिणाम फिर से उनके पक्ष में रहा। उन्हें कुल 74428 मत मिले और उनके निकटतम प्रतिद्वन्दी सपा के राम सिंह को कुल 73051 मत मिले। वर्ष-2017 के योगी आदित्यनाथ की सरकार में उन्होने कैबिनेट मंत्री की शपथ ली।
होटल मेटरलोपे

वर्ष १८९५ निर्मित होटेल मेटरलोपे, ब्रुसेल्स इस शहर का १९वी सदी का बना एक्लौता होटेल है जो अभी भी सेवारत है। इस होटेल में २९८ कमरे और १५ सुइट बने हुए हैं।

इतिहास

१८९० में दो भाइयों ने, जिनका शराब बनाने का कारोबार था, अपने कंपनी द्वारा बनाए गये बियर को शहर में बेचने के लिए केफे मेटरलोपे की स्थापना की। इस केफे को परा सफलता मिली और इससे उत्साहित होकर वेलेमंस-सेउपपें परिवार ने इस केफे के सामने बने एक पुराने बॅंक की इमारत को खरीद लिया और इसी इमारत में १८९५ में होटेल मेटरलोपे का उद्घाटन किया गया। आज भी इस होटेल के स्वगत केंद्र के डेस्क का प्रारूप पुराने बॅंक वाला ही है और यह इस होटेल के इतिहास एवं विरासत वाले अतीत की झलक देता है।

साज-सज्जा और विरासत

वेलेमंस-सेउपपें भाइयों ने प्रसिद्ध फ्रांसीसी वास्तुकार अल्बन संबों को इस होटेल के डिज़ाइन को तैयार करने के लिए अनुबंधित किया। आज के समय में संबों द्वारा डिज़ाइन किए गये आधुनिक तौर पर आरामदेह और विलासिता की झलक को दिखाने वाला डिज़ाइन हेरिटेज होटेल के भवन का एक प्रमुख आकर्षण है और पूरे शहर के महत्वपूर्ण निशान चिन्होंन में से एक माना जाता है।
होटेल मेटरलोपे ना केवल इस शहर का सबसे पुराना विलासिता वाला होटेल है बल्कि यह बिजली और केंद्रीकृत उश्मीकरण की सुविधा प्रदान करने वाला शहर का पहला होटेल भी है। इसकी ख्याति का आलम यह है कि इस शहर की विरासत की देखने आने वाले पर्यटक इस होटेल के डिज़ाइन और बनावट को देखने भी आते है।
इस होटेल का स्वागत हेतु बना गलियारा और लाउंज कोरेंतियाँ स्तंभो, समृद्ध फर्नीचर और चमकते हुए फानूसो से भरा पड़ा है और इन सब को आज भी होटेल में देखा और महसूस किया जा सकता है। इसी तरह इस होटेल के मीटिंग और मनोरंजन वाले कक्ष की सजावट रेनाइसान्स की शैली में है।
इस होटेल के दीवारों पर बने विशालकाय भित्तिचित्र, व्निशियन काँच से बने फनूस, स्नान कक्ष के दीवारों पर लगे कीमती पत्थर और इनके छतो पर लगे स्वरोवस्की क्रिस्टल्स (जो सितारों से भरे आकाश का एहसास कारतें हैं) इसकी भव्यता में चार चाँद लगा देते हैं।

विशेष सुविधाएँ

होटेल मेट्रोलोपे में रुकने वाले सभी अतिथियों को कई सारी सुविधेयों जैसे की लौंड्री सर्विस, बिजनेस सेंटर, कमरे के भीतर ही केश सॅज्जॅकार आदि का इंतज़ाम भी है। इसके साथ ही इस होटेल के सभी कमरे पालतू पशुओं की सुविधा का भी ख्याल रखते हैं।  इसके साथ पाँच सितारा होटेल में मिलने वाली दूसरी सुविधाएँ जैसे कि सेटिलाइट टी. वी, वाइ फ़ाई, कमरों के अंदर ही सुरक्षित अलमारी, मिनी बार आदि तो हैं हीं. इसके सूयीट तीन बड़े शयन काश, बाथरोब, जाकुज़ी, निजी बालकनी, अतरिक्त स्नंस काश आदि की सुविधा वाले हैं।

लोकेशन

एतिहसिक ग्रांड पार्क डिस्ट्रिक्ट के अत्यंत निकट बसा यह होटेल शहर के प्रमुख आकर्षण स्थलों के भी समीप है। दे ब्रौक्करे मेट्रो स्टेशन और सेंट्रल ट्रेन स्टेशन इस होटेल से थोड़ी ही दूर पर बने हुए हैं। ब्रसेल्ज़ के मध्य में स्थित इस होटेल के अंदर अति सुंदर एतिहसिक शैली में बने हुए कमरे है जिनसे प्लेस दे ब्रौक्करे और रू न्यूव जैसे आकर्षण साफ-साफ दिखाई पड़ते हैं। कॉमिक्स आर्ट म्यूज़ीयम, आटॉमीउम और रॉयल म्यूज़ियम्स ऑफ फाइन आर्ट्स जैसे प्रमुख स्थान जो ब्रसेल्ज़ के देखे जाने योग्य स्थलों की शीर्ष सूची में शामिल हैं, इस होतेले के निकट ही स्थित हैं।
गैलियम(III) आर्सेनाइड

गैलियम (III) आर्सेनाइड एक अकार्बनिक यौगिक है।
विजय कृष्ण आचार्य

विजय कृष्णा आचार्य, हिंदी चलचित्र निर्देशक, गीतकार, संवाद लेखक एवं पटकथा लेखक हैं। इनका दूसरा नाम विक्टर भी है। विजय कृष्णा आचार्य आइफा पुरस्कार 2007 में तकनीकी श्रेणी में धूम फ़िल्म में सर्वश्रेष्ट पटकथा के लिए लिए नामित हुए थे। टशन फ़िल्म इनकी द्वारा निर्देशित पहली फ़िल्म थी।
शबरी

शबरी एक भिलनी थी.। उसका स्थान प्रमुख रामभक्तों में है। वनवास के समय राम-लक्ष्मण ने शबरी का आतिथ्य स्वीकार किया था और उसके द्वारा प्रेम पूर्वक दिए हुए कन्दमूल फ़ल खाये (कुछ लोग जूठे बेरो का वर्णन करते हैं लेकिन जब मैने रामायण और राम चरित मानस में देखा तो जूठे बेर का वर्णन कही ना था) .. शबरी से प्रसन्न होकर उसे परमधाम जाने का वरदान दिया।
शबरी की कथा रामायण, भागवत, रामचरितमानस, सूरसागर, साकेत आदि ग्रंथों में मिलती है। भक्त कवियों ने स्फुट रूप से शबरी की भक्ति निष्ठा का उल्लेख किया है।
शैलाश्रय,सिंघनपुर,रायगढ़

छत्तीसगढ़ राज्य के रायगढ़ जिले में सिंघनपुर नामक स्थान पर एक चित्रित शैलाश्रय स्थित है। यह शैलाश्रय दक्षिणाभिमुखी है और रायगढ़ से २० किलोमीटर पश्चिम में एक पहाड़ी पर वर्षों पूर्व प्रकृति द्वारा निर्मित है। मध्य दक्षिण पूर्वी रेलमार्ग के बिलासपुर झारसगुड़ा सेक्शन पर स्थित भूपदेवपुर नामक स्टेशन से यह स्थल दक्षिण में एक किलो मीटर की दूरी पर है। यह छत्तीसगढ़ में प्राप्त प्राचीन शैलचित्र युक्त शैलाश्रयों में से एक है, जिसकी तिथि लगभग ईसापूर्व ३० हज़ार वर्ष निर्धारित की गई है। इनकी खोज एंडरसन द्वारा १९१० के आसपास की गई थी। इंडिया पेंटिग्स १९१८ में तथा इन्साइक्लोपिडिया ब्रिटेनिका के १३वें अंक में रायगढ़ जिले के सिंघनपुर के शैलचित्रों का प्रकाशन पहली बार हुआ था। तत्पश्चात श्री अमरनाथ दत्त ने 1923 से 1927 के मध्य रायगढ़ तथा समीपस्थ क्षेत्रों में शैल चित्रो का सर्वेक्षण किया। डॉ एन. घोष, डी. एच. गार्डन द्वारा इस सम्बन्ध में महत्वपूर्ण जानकारी दी गई। तत्पश्चात स्व. पंडित श्री लोचनप्रसाद पांडेय द्वारा भी शैलचित्रो के सम्बन्ध में महत्वपूर्ण जानकारी उपलब्ध करायी गई।
इस शैलाश्रय के चित्र अधिक समय बीत जाने एवं प्राकृतिक दुष्प्रभावों के कारण धूमिल हो गए हैं। अंकित चित्रों में सीढ़ीनुमा पुरुष, मत्स्यांगना, शिकार दृश्य, पंक्तिबद्ध नर्तक टोली एवं मानवाकृतियाँ सम्मिलित हैं। मत्स्यांगना, कंगारू सदृश पशु, गोह एवं सर्पाकृति के अंकन अद्वितीय हैं। इस शैलाश्रय में पहले २३ कलाकृतियाँ देखी गयी थीं जिनमें से अब केवल १३ ही बची हैं। यहाँ की सीढ़ीनुमा लम्बी मानवाकृति की तुलना आस्ट्रेलिया में प्राप्त सीढ़ीनुमा पुरुष से की जाती है। विविध पशु आकृतियाँ, वन भैंसा, बंदर, छिपकली तथा अन्य चित्रों के अंकन में आदिमानवों की कला-संस्कृति आज भी जीवित है। चित्रित शैलाश्रयों के चित्रों के अध्ययन से वहाँ रहने वाले निवासियों के उस काल के जीवन और पर्यावरण तथा प्रकृति की जानकारी प्राप्त होती है। मध्याश्वीय काल से लेकर ऐतिहासिक काल तक के चित्र रायगढ़, बस्तर, कांकेर, दुर्ग कोरिया आदि जिलों के विभिन्न क्षेत्रों में स्थित शैलाश्रयों में पाए गए हैं। यह स्मारक छत्तीसगढ़ राज्य द्वारा संरक्षित है।
भारत में निःशुल्क सॉफ्टवेयर

भारत में निःशुल्क सॉफ्टवेयर की चेतना बहुत बाद में आयी (१९९० दे बाद)। सबसे पहले इसका आरम्भ निःशुल्क सॉफ्टवेयर प्रयोग करने वाले समुदायों का विकास हुआ, जो प्रायः शैक्षिक संस्थानों से सम्बद्ध थे या निःशुल्क सॉफ्टवेयर का समर्थन करने वाले संस्थाओं से।
पपिस तारामंडल

पपिस तारामंडल खगोलीय गोले के दक्षिणी भाग में दिखने वाला एक तारामंडल है। आकाश में क्षेत्र के हिसाब से यह एक काफ़ी बड़ा तारामंडल है।

अन्य भाषाओं में

पपिस तारामंडल को अंग्रेजी में भी "पपिस कॉन्स्टॅलेशन" (Puppis constellation) बुलाया जाता है। यह लातिनी भाषा से लिया गया एक शब्द है। किसी नौका की पिछली तरफ़ (यानि उसकी दुम की ओर) बने हुए कमरे की छत को "पूप डॅक" (poop deck) कहा जाता है और इस तारामंडल का नाम उसी से आया है। पूप छत पर खड़े होकर नाव का कप्तान नाव में होने वाली सारी गतिविधियों पर और नौका के आगे और दाएँ-बाएँ के समुद्री क्षेत्र पर नज़र रख सकता है।
लॉर्ड डलहौजी

सामजिक योगदान

सामाजिक भेदभाव जो जाति पर आधारित था रेलवे के आगमन के बाद काफी कमजोर हो गया, इस से एक नयी सामाजिक क्रांति पैदा होने लगी, रेलवे निर्माण के बाद ब्रिटिश पूँजी भारत मे लगी जिस ने रोजगार के नए अवसर पैदा किए थे अभी तक पिछड़े क्षेत्रो का विकास होने लगा था रेलवे ने ही कृषि का वाण्जियीकरण शुरू किया था। जूट, कपास, गन्ना, चाय, काफी, नील, अफीम आदि फसलें भारत के धन निकासी का नया स्रोत बन गई थी।
पश्वर्त्स्य व्यंजन

स्वनविज्ञान में पश्वर्त्स्य व्यंजन (post-alveolar consonant) ऐसा व्यंजन होता है जिसे उच्चारित करने के लिए जिह्वा को ऊपर के वर्त्स्य कटक के पीछे छुआ जाता है या पास लाया जाता है, यानि जीह्वा को वर्त्स्य व्यंजनों की तुलना में थोड़ा सा पीछे लाया जाता है। पश्वर्त्स्य व्यंजनों में 'श', 'च' और 'ज' शामिल हैं।
डन-डन लंदन

डन-डन लंदन एक पुस्तक है जिसके लेखक वरिष्ठ पत्रकार और लेखक ओमकार चौधरी है। ओमकार चौधरी वर्तमान में हरिभूमि नामक समाचार पत्र पर सम्पादक है। यह पुस्तक (डन-डन लंदन) सन २०१३ में प्रकाशित हुई थी।